分类：文化/艺术-文学
问题：关于梅花的诗词都有什么？ 
回答：卜算子 咏梅 毛泽东　　　　　　　　　　 风雨送春归，飞雪迎春到。 已是悬崖百丈冰，犹有花枝俏。 俏也不争春，只把春来报。待到山花烂漫时，她在丛中笑。 　 卜算子 咏梅 陆游 驿外断桥边，寂寞开无主。已是黄昏独自愁，更着风和雨。 无意苦争春，一任群芳妒。 零落成泥碾作尘，只有香如故。 墨梅 　　 王冕 我家洗砚池边树，朵朵花开淡墨痕。 不要人夸好颜色，只留清气满乾坤。 早 梅 张谓 一树寒梅白玉条，回临村路傍溪桥。 不知近水花先发，疑是经冬雪未销。 墨梅 居简 莫恨丹青废画工，不须求异只须同。 玉容不及寒鸦色，故托缁尘异汉宫。 早梅 齐已 万木冻欲折，孤根暖独回。 村前深雪里，昨夜一 枝开。 墨 梅 张臬 山边幽谷水边村，曾被疏花断客魂。 犹恨东风无意思，更吹烟雨暗黄昏。 早梅 李公明 东风才有又西风，群木山中叶叶空。 只有梅花吹不尽，依然新白抱新红。 墨梅 赵秉文 画师不作粉脂面，却恐傍人嫌我直。 相逢莫道不相识，夏馥从来琢玉人。 忆梅 李商隐 定定住天涯， 依依向物华。 寒梅最堪恨， 常作去年花。 白梅 　 王冕 冰雪林中著此身，不同桃李混芳尘。 忽然一夜清香发，散作乾坤万里春 梅 王琪 不受尘埃半点侵，竹篱茅舍自甘心。 只因误识林和靖，惹得诗人说到今。 与薛肇明弈棋赌梅花诗 输一首 王安石 华发寻春喜见梅，一株临路雪倍堆。 凤城南陌他年忆，香杳难随驿使来。 梅 贡性之 眼前谁识岁寒交，只有梅花伴寂寥。 明月满天天似水，酒醒听彻玉人箫。　　　　　　 梅花 王安石 墙角数枝梅，凌寒独自开。 遥知不是雪，为有暗香来。 梅花 庚信 当年腊月半，已觉梅花阑。 不信今春晚，俱来雪里看。 真适园梅花盛放 王 鏊 花间小坐夕阳迟，香雪千枝与万枝。 自入春来无好句， 杖藜到此忽成诗。 梅花绝句 陆游 闻道梅花坼晓风，雪堆遍满四山中。 何方可化身千亿，一树梅花一放翁。 《杂诗》之一 王维 君自故乡来，应知故乡事。 来日欹穸前，寒梅著花未。 杨柳枝词 刘 禹锡 塞北梅花羌笛吹，淮南桂树小山词。 请君莫凑前朝曲，听唱新翻杨柳枝。 新栽梅 白居易 池边新栽七株梅，欲到花时点检来。 莫怕长洲桃李嫉，今年好为使君开。 初识梅花 卢撰 江北不如南地暖，江南好断北人肠。 胭脂桃颊梨花粉，共作寒梅一面妆。 十一月后庭花盛开之二 蔡襄 日暖香繁巳盛开，开时曾达千百回。 春风岂是多情思，相伴花前去又来。 次韵中玉早梅 黄庭坚 折得寒香不露机，小穸斜日两三枝。 罗帷翠叶深调护，已被游蜂圣得知。 梅花绝句 陆游 当年走马锦西城，曾为梅花醉似泥。 二十里中香不断，青羊宫到浣花溪。 红 梅 苏轼 年年芳信负红梅，江畔垂垂又欲开。 珍重多情关伊令，直和根拨送春来。 梅花绝句之一 陆游 闻道梅花圻晓风，雪堆遍满四山中。 何方可化身千亿，一树梅花一放翁。 红梅 王十朋 桃李莫相妒，夭姿元不同。 犹余雪霜态，未肯十分红。 梅花绝句之二 陆游 幽谷那堪更北枝，年年自分着花迟。 高标逸韵君知否，正是层冰积雪时。 岭上红梅 范大成 雾雨胭脂照松竹，江面春风一枝足。 满城桃李各焉然，寂寞倾城在空谷。 梅花绝句之三陆游 雪虐风号愈凛然，花中气节最高坚。 过时自会飘零去，耻向东君更乞怜。 题梅花图 杨无咎 忽见寒梅树，花开汉水滨。 不知春色早，疑是弄珠人。 探梅 杨万里 山间幽步不胜奇，正是深夜浅暮时。 一枝梅花开一朵，恼人偏在最高枝。 圣恩寺看梅 周永年 众香国里人来去，花信风中鸟倒悬。 更喜水光相映发，横斜疏影托波来。 雪梅之一 卢梅坡 有梅无雪不精神，有雪无梅俗了人。 日暮诗成天又雪，与梅并作十分春。 题画梅 李方膺 挥毫落纸墨痕新，几点梅花最可人。 愿借天风吹得远，家家门巷尽成春。 雪梅之二 卢梅坡 梅雪争春未肯降，骚人搁笔费评章。 梅须逊雪三分白，雪却输梅一段香 。 岭梅 张道洽 到处皆诗境，随时有物华。 应酬都不暇，一岭是梅花。 观梅有感 刘因 东风吹落战尘沙，梦想西湖处士家。 只恐江南春意减，此心元不为梅花。 赠范晔 陆凯 折梅逢驿使，寄与陇头人。 江南无所有，聊赠一枝春。 《红楼梦》访妙玉乞红梅 曹雪芹 酒未开樽句未裁，寻春问腊到蓬莱。 不求大士瓶中露，为乞嫦娥槛外梅。 入世冷桃红雪去，离尘香割紫云来。 槎桠谁惜诗肩瘦，衣上犹沾佛院苔。 《红楼梦》咏红梅花 （花字） 曹雪芹 疏是枝条艳是花，春妆儿女竟奢华。 闲厅曲槛无余雪，流水空山有落霞。 幽梦冷随红袖笛，游仙香泛绛河槎。 前身定是瑶台种，无复相疑色相差。 红楼梦》咏红梅花（红字） 曹雪芹 桃未芳菲杏未红，冲寒先已笑东风。 魂飞庾岭春难辨，霞隔罗浮梦未通。 绿萼添妆融宝炬，缟仙扶醉跨残虹。 看来岂是寻常色，浓淡由他冰雪中。 《红楼梦》咏红梅花 （梅字） 曹雪芹 白梅懒赋赋红梅，逞艳先迎醉眼开。 冻脸有痕皆是血，酸心无恨亦成灰。 误吞丹药移真骨，偷下瑶池脱旧胎。 江北江南春灿烂，寄言蜂蝶漫疑猜。 早 梅 柳宗元 早梅发高树，回映楚天碧。 朔风飘夜香，繁霜滋晓白。 欲为万里赠，杳杳山水隔。 寒英坐销落，何用慰远客。 十一月中旬至扶风界见梅花 李商隐 匝路亭亭艳，非时袅袅香。 素娥惟与月，青女不饶霜。 赠远虚盈手，伤离适断肠。 为谁成早秀？不待作年芳 寒夜 杜耒 寒夜客来茶当酒， 竹炉汤沸火初红。 寻常一样穸前月，才有梅花便不同。 雪后梅盛开折置灯下 曾几 满城桃李望东君，破蜡红梅未上春。 窗几数枝逾静好，园林一雪碧清新。 暗香疏影 姜夔 辛亥之冬，予载雪诣石湖。止既月，授简索句，且征新声，作此两曲。石湖把玩不已，使工妓隶习之，音节谐婉，乃名之曰《暗香》《疏影》。 暗香 旧时月色，算几番照我，梅边吹笛。唤起玉人，不管清寒与攀摘。何逊而今渐老，都忘却春风词笔。但怪得竹外疏花，香冷入瑶席。 　　江国，正寂寂。叹寄与路遥，夜雪初积。翠尊易泣，红萼无言耿相忆。长记曾携手处，千树压西湖寒碧。又片片、吹尽也，几时见得。 疏影 苔枝缀玉，有翠禽小小，枝上同宿。客里相逢，篱角黄昏，无言自倚修竹。 昭君不惯胡沙远，但暗忆 、江南江北。想佩环、月夜归来，化作此花幽独。　　 犹记深宫旧事，那人正睡里，飞近蛾绿。莫似春风，不管盈盈，早与安排金屋。还教一片随波去，又却怨、玉龙哀曲。等恁时、重觅幽香，已入小窗横幅。 孤雁儿李清照 世人作梅词，下笔便俗。予试作一篇，乃知前言不妄耳。 藤床纸帐朝眠起，说不尽、无佳思。沈香烟断玉炉寒，伴我情怀如水。笛声三弄，梅心惊破，多少春情意。 小风疏雨萧萧地，又催下、千行泪。吹箫人去玉楼空，肠断与谁同倚？一枝折得，人间天上，没个人堪寄。 　 临江仙.梅 李清照 庭院深深深几许，云窗雾阁春迟，为谁憔悴损芳姿。夜来清梦好，应是发南枝。玉瘦檀轻无限恨，南楼羌管休吹。浓香吹尽有谁知，暖风迟日也，别到杏花肥 ??人娇.後亭梅开有感 李清照 玉瘦香浓，檀深雪散，今年恨探梅又晚。江楼楚馆，云间水远。清昼永，凭栏翠帘低卷。坐上客来，尊前酒满，歌声共水流云断。南枝可插，更须频剪，莫待西楼，数声羌管。 渔家傲 李清照 雪里已知春信至，寒梅点缀琼枝腻，香脸半开娇旖旎，当庭际，玉人浴出新妆洗。 造化可能偏有意，故教明月玲珑地。共赏金尊沉绿蚁，莫辞醉，此花不与群花比。 玉楼春.红梅 李清照 红酥肯放琼苞碎，探著南枝开遍末？不知酝藉几多时，但见包藏无限意。 道人憔悴春窗底，闷损阑干愁不倚。要来小看便来休，未必明朝风不起。 六幺令 晏几道 雪残风信， 悠扬春消息， 天涯倚楼新恨 ，杨柳几丝碧 ,还是南云雁少。 锦字无端的 ，宝钗瑶席 ，彩弦声里 ，拚作尊前未归客。遥想疏梅此际 ，月底香英白 ，别后谁绕前溪， 手拣繁枝摘 。莫道伤高恨远 ，付与临风笛 ，尽堪愁寂 ，花时往事 ，更有多情个人忆。 蝶恋花 欧阳修 帘幕东风寒料峭，雪里香梅，先报春来早。红蜡枝头双燕小，金刀剪彩呈纤巧。 旋暖金炉薰蕙藻。酒入横波，困不禁。绣被五更春睡好，罗帏不觉纱窗晓。 梅花引. 荆溪阻雪 蒋捷 白鸥问我泊孤舟 是身留，是心留？心若留时，何事锁眉头？风拍小帘灯晕舞，对闲影，冷清清，忆旧游。 旧游旧游今在不？花外楼，柳下舟。梦也梦也，梦不到，寒水空流。漠漠黄云，湿透木棉裘。都道无人愁似我，今夜雪，有梅花，似我愁。 清平乐 李煜 别来春半，触目柔肠断。砌下落梅如雪乱，拂了一身还满。 雁来音信无凭，路遥归梦难成。离恨恰如春草，更行更远还生。